recursal/SuperWikiNEXT-32B huggingface dataset:
Timantein koristeltu Suuristin rintatähtiSuurristin merkki
**Pyhän Katariinan ritarikunta** (ven. Императорский Орден Святой Екатерины) oli keisarillisen Venäjän kunniamerkkiritarikunta, joka oli tarkoitettu ensisijaisesti naisille. Se on nimetty marttyyrikuoleman noin vuonna 305 kärsineen Katariina Aleksandrialaisen mukaan ja oli ainoa naisten kunniamerkki lähes koko Venäjän keisarikunnan olemassaolon ajan.

Ritarikunnassa oli kaksi luokkaa. Ensimmäisen luokkaan kuului merkin lisäksi rintatähti, kun toinen luokka koostui pelkästä merkistä. Merkkiä kannettiin rinnan yli pujotettuna. Punaisessa nauhassa luki kultakirjailtuna teksti "Rakkauden ja isänmaan puolesta" (ven. За Любовы и Отечество, *Za Ljubovy i Otetšestvo*).

Ritarikunnan perusti keisari Pietari Suuri 24. marraskuuta 1714 ja Pietari omisti sen vaimolleen Katariinalle Venäjän–Turkin sodan 1710–1711 muistoissa: "Ritarikunta perustettiin hänen korkeutensa [Katariinan] muistoksi hänen osallisuudestaan turkkilaisia vastaan käydyssä Prutjoen taistelussa, jonka aikana vaarallisissa olosuhteissa hän todisti itsensä kaikille toimillaan, ei kuten heikko nainen, vaan kuten rohkea mies."

Kunnianosoitusta jaettiin kahdessa luokassa:

* I luokka
* II luokka

Katariina I, päällään Pyhän Katariinan ritarikunnan kunniamerkki.

Katso myös
----------

* Venäjän keisarilliset ritarikunnat

Lähteet
-------

1. ↑  A History of the Order of St. Catherine *Alexander Palace Time Machine*.  2023. Viitattu 3.4.2023. (englanniksi)
2. ↑  Evgeniĭ Viktorovich Anisimov: *Five Empresses: Court Life in eighteenth-century Russia*, s. 17-21. Greenwood Publishing Group, 2004. ISBN 0275984648.
3. ↑  Badge of the Order of Saint Catherine | Russian *The Metropolitan Museum of Art*. Viitattu 3.4.2023. (englanniksi)
4. ↑  The Imperial Order of Saint Catherine - Russian Dynastic Orders & Medals *identifymedals.com*.  12.8.2020. Viitattu 3.4.2023. (englanniksi)

Catherine II: n hääpuku (1745), jossa on pyhän Katariinan olkainnauha.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pyhän Katariinan ritarikunta**.
* A History of the Order of St. Catherine, Nick Nicholson
Taneli Kekkonen vuonna 1952.
**Taneli Kaleva Kekkonen** (4. syyskuuta 1928 Helsinki – 11. heinäkuuta 1985 Helsinki) oli suomalainen diplomaatti ja toinen presidentti Urho Kekkosen kaksospojista. Taneli Kekkonen oli naimisissa vuodesta 1952 K. A. Fagerholmin tyttären Brita Fagerholmin (1927–2013) kanssa ja heillä oli kaksi lasta, Timo Kekkonen (s. 1957) ja Tea Kekkonen (s. 1963). 

Koulutukseltaan Taneli Kekkonen oli valtiotieteen kandidaatti, ja hän toimi ulkoasiainministeriön palveluksessa vuodesta 1952. Kekkonen toimi uransa aikana suurlähettiläänä Belgradissa, Ateenassa, Roomassa 1975–1980, Maltalla, Varsovassa 1980–1984 ja viimeksi Tel Avivissa 1984–1985*selvennä*.

Kun Kekkonen jäi kiinni rattijuopumuksesta 1980-luvun alussa, ulkoministeriö kutsui hänet kotiin Tel Avivista. Kekkonen masentui syvästi ja ilmoitti vaimolleen Britalle tekevänsä itsemurhan. Vaimo aneli odottamaan ainakin vuoden. Sen vuoden Kekkonen istui ulkoministeriön työhuoneessaan virka-ajalla eikä hänelle osoitettu enää tehtäviä. 11. heinäkuuta vuonna 1985 Taneli Kekkonen teki itsemurhan hirttäytymällä.

Lähteet
-------

1. ↑  Virpi Suutari: Brita ja Timo Kekkonen *Helsingin Sanomat*.  3.4.2008.  Arkistoitu 29.1.2009. Viitattu 3.6.2008.
2. ↑  Meri Eskola: Tea Kekkonen: "Ikävöin äitiä suunnattomasti" *Apu*.  5.1.2020.

Kirjallisuutta
--------------

* Linnankivi, Marja: *Kekkosten miniänä*. Tammi, 2010. ISBN 978-951-31-5366-3
* Montonen, Pia Maria: *Valtakunnan miniä: Brita Kekkonen*. Helsinki: WSOY, 2014. ISBN 078-951-0-40241-2.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Yle
* Biografiasampo

 |

 |
**Talonpoikainen vapaus** on suomalaisessa historiankirjoituksessa ja poliittisessa keskustelussa käytetty käsite, joka viittaa yhteiskuntajärjestykseen, jossa talonpoika viljeli maata, joka oli hänen sukunsa perinnöllisessä omistuksessa, eikä läänityksenä korkea-arvoisemmalta maanomistajalta käyttöön saatu. Vapaan talonpojan vastakohta on herruudellisessa suhteessa maan omistajaan oleva maaorja. Torpparit olivat siltä väliltä.

Pohjoiseurooppalaisen talonpoikaisen vapauden mureneminen alkoi Itämeren eteläpuolelta. Baltiassa Saksalainen ritarikunta toi mukanaan maaorjuuteen perustuvasta yhteiskuntajärjestyksestä. Saksalaisaateli perusti läänitysalueilleen Baltiassa kartanoita, moisioita, tuottaakseen niiden kautta viljaa markkinoille. Moisioitten omaa viljelystä laajennettiin enimmäkseen väkivaltaisin keinoin samalla, kun lähiseudun talonpojat pakotettiin verosuorituksiin ja päivätöihin kartanoitten hyväksi. Lisäksi talonpoikia määrättiin perintöalamaisiksi, jotka eivät saaneet myydä tilojaan ja sitten muuttokiellon alaisiksi maaorjiksi.

Suomessa talonpoikainen vapaus kävi uhatuksi vasta 1500-luvulla esimodernin valtion syntymisen myötä. Aatelisarvon muututtua perinnölliseksi talonpoikien asema heikkeni nopeasti. Pitkällinen Venäjän sota 1570–1595 joudutti tätä kehitystä. Talonpojat pakotettiin maksamaan sotilaiden palkat, linnaleirit, jotka nämä itse mielivaltaisesti määräsivät. Talonpoikaisen vapauden puolustamiseksi talonpojat ryhtyivät veriseen kapinaan, nuijasotaan, joka käytiin 1596–1597.  Nuijasodan ja Suomen itsenäisyyden välisenä aikana talonpoikainen vapaus rapistui entisestään.

Talonpoikainen vapaus poliittisessa retoriikassa
------------------------------------------------

Suomalaisessa politiikassa käsitettä "talonpoikainen vapaus" ovat käyttäneet retoriikassaan etenkin Maalaisliiton ja sen jälkeläisen Keskustan poliitikot. Eurooppalaisella tasolla talonpoikaisen vapauden puolustamisen nähdään olevan yksi Keskustaa vahvimmin eurooppalaiseen liberaaliperheeseen yhdistävä tekijä.*lähde?*. SDP:n Arvo Salo vastasi tähän retoriikaan sloganilla "Tapa talonpoika päivässä" joka on nähty viittauksena vapaan talonpojan omaisuuden kollektivisointiin ja siirtymiseen sosialistiseen yhteiskuntajärjestelmään.*selvennä*

Katso myös
----------

* Vapaasyntyinen

Lähteet
-------

1. ↑  Eroja ja yhtenäisyyksiä Suomen ja Viron kohtaloissa  20. helmikuuta 2006. Heikki Ylikangas. Viitattu 29. huhtikuuta 2007.
2. ↑  Täysistunnon pöytäkirja PTK 42/2006, jossa Timo Soini kertoo kuka lanseerasi sanonnan *eduskunta.fi*.
**Desimaaliluvut** ovat kymmenjärjestelmään perustuva tapa merkitä reaalilukuja tai niiden likiarvoja. Desimaalilukuina merkitään tavallisesti varsinkin sellaisia lukuja, jotka eivät ole kokonaislukuja. Merkinnän muodostavat kokonaisosa, joka on suurin kyseistä lukua pienempi kokonaisluku, desimaalierotin (desimaalipilkku tai -piste) sekä sen jäljessä olevat numerot, joista ensimmäinen tarkoittaa kymmenesosia, toinen sadasosia, kolmas tuhannesosia ja niin edelleen. Esimerkiksi 2,522 merkitsee: kaksi kokonaista, viisi kymmenesosaa, kaksi sadasosaa ja kaksi tuhannesosaa.

Desimaalierottimena käytetään monissa maissa, muun muassa Ranskassa ja Suomessa, vakiintuneesti pilkkua, mutta toisissa, esimerkiksi Yhdysvalloissa, sen sijaan pistettä. Esimerkiksi luku 1/10 eli yksi kymmenesosa merkitään tämän mukaisesti desimaalilukuna joko 0,1 tai 0.1. Yleinen paino- ja mittakonferenssi (CGPM) vahvisti vuonna 1948 ja uudestaan vuonna 2003, että molemmat merkintätavat ovat kansainvälisesti hyväksyttäviä.

Murtoluku voidaan esittää päättyvänä desimaalilukuna vain, jos sen nimittäjä ei supistamisen jälkeen ole jaollinen muulla alkuluvulla kuin 2:lla tai 5:llä. Esimerkiksi 1/2 on desimaalilukuna 0,5 ja 1/5 on 0,2. Tällainen murtoluku voidaan nimittäin laventaa siten, että sen nimittäjä on jokin 10:n potenssi. Muussa tapauksessa murtoluku voidaan muuntaa päättymättömäksi jaksolliseksi desimaaliluvuksi, jossa tietty numero tai numerojono toistuu loppumattomiin. Esimerkiksi 1/3 on 0,333... ja 1/11 on 0,090909... Päättymätön desimaaliluku merkitsee itse asiassa päättymätöntä sarjaa, jonka termit ovat sellaisia murtolukuja, joiden nimittäjänä on jokin kymmenen potenssi: esimerkiksi 1/3 = 3/10 + 3/100 + 3/1000 + 3/10000 + ... Tämä toistuva numerojono eli jakso kuitenkaan aina ala heti desimaalipilkun jälkeen, vaan esimerkiksi 1/6 on 0,16666... Kääntäen jokainen jaksollinen desimaaliluku voidaan muuntaa murtoluvuksi. Sitä vastoin irrationaaliluvut ovat päättymättömiä jaksottomia desimaalilukuja.

Katso myös
----------

* Liukuluku

Lähteet
-------

1. ↑  Resolution 7 of the 9th meeting of the CGPM (1948) BIPM. Viitattu 15.2.2013.
2. ↑  Resolution 10 of the 22nd meeting of the CGPM (2003) BIPM. Viitattu 15.2.2013.
**Mari-Leen Tikk** (os. **Kaselaan**, s. 2. joulukuuta 1987 Tartto, Viron SNT) on virolainen laulaja. Hän on esiintynyt Viron euroviisuedustajana Suntribe-yhtyeessä vuoden 2005 kilpailuissa. Mari-Leenin debyyttialbumi *Rahutu Tuhkatriinu* ilmestyi loppuvuonna 2006 ja nousi Viron listan kärkeen ennen joulua. Albumin nimikkobiisi on vironnos suomalaisen Dingon hitistä *Levoton Tuhkimo*.

Mari-Leen on opiskellut viulunsoittoa ja laulua. Hänellä on kolme veljeä. Mari-Leen kävi esiintymässä Helsingissä vuoden 2007 Euroviisujen yhteydessä.

Toinen levy, laulajan synnyinvuoden mukaan nimetty *1987* ilmestyi kesäkuussa 2008.

Joulukuussa 2011 Mari-Leen Kaselaan ilmoitti olevansa väsynyt laulamiseen ja haluavansa pitää tauon. Pian tämän jälkeen hän vetäytyi julkisuudesta. Helmikuussa Mari-Leenin kerrottiin avioituneen kaikessa hiljaisuudessa Hiidenmaalla maistraatissa hevoskasvattaja Joosep Tikun kanssa ja otti tämän sukunimen Tikk.

Elokuussa 2023 Mari Leen julkaisi pitkän hiljaiselon jälkeen singlen "Kiirendus" ja ilmaisi haluavansa jälleen palata musiikin pariin. Hän kertoi taukonsa aikana muun muassa opiskelleensa media- ja viestintätutkimukseen kuuluvaa imagologiaa Tallinnan yliopistossa.

Albumit
-------

* *Rahutu Tuhkatriinu*  (2006)
* *1987*  (2008)

Lähteet
-------

* allstarz.ee (Arkistoitu – Internet Archive)

### Viitteet

1. ↑   (Arkistoitu – Internet Archive)
2. ↑
3. ↑
4. ↑
5. ↑  Mari-Leen Kaselaan abiellus *Kroonika*. Viitattu 30.10.2023. (viroksi)
6. ↑  Mari-Leen Kaselaan avaldas, mis oli ootamatu avalikkusest taandumise taga: see oli täitsa teadlik plaan *Kroonika*. Viitattu 30.10.2023. (viroksi)

Aiheesta muualla
----------------

* Mari-Leen Myspacessa (englanniksi)
* Mari-Leen Last.fm:ssä (englanniksi) (myös nimellä Mari-Leen\_Kaselaan)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana

 |

 |
**Wellu Rowaltz** on suomalainen rockmuusikko ja -laulaja. Rowaltz osallistui television *Idols*-laulukilpailuun neljännellä tuotantokaudella vuonna 2008. Rowaltzin aikaisempia projekteja ovat olleet muun muassa Noonrising, Joel Attilan kanssa perustettu Velodrama sekä hänen akustinen projektinsa Wellu Rowaltz & The Espionage.

Rowaltz esiintyi ensimmäisen kerran konsertissa 14-vuotiaana. Uraansa hän alkoi tehdä trubaduurina opiskeltuaan yli kymmenen vuoden ajan kaikkea aina klassisesta kitaran soitosta espanjalaiseen barokkiin. Vuonna 2002 Rowaltz perusti Noonrising-nimisen pop-rock-yhtyeen. Hän vastasi yhtyeen sävellyksistä ja sanoituksista. Myöhemmin hän perusti sooloprojektin. Vuonna 2008 Rowaltz pääsi *Idols*-kilpailussa semifinaaliin. Tämän jälkeen hän solmi sopimuksen Bonnier Amigo -levy-yhtiön kanssa. Perfect Lies -albumin sanoituksista vastasi runoilija-näytelmäkirjailija Rory Winston ja sävellystyöhön osallistui muun muassa Lasse Erjamo.

Nykyään Wellu laulaa suomeksi ja keikkailee trubaduurina ja mm. Wellu Rowaltz & Elegiat-kokoonpanon kanssa. Hän on kääntänyt suomeksi yhden Paul Simonin kappaleen joka julkaistiin Youtubessa nimellä Hiljaisuuden laulu. Hän on julkaissut joitakin suomenkielisiä singlejä kuten uusin single "Ihan mukavaa" joka on kokonaan Wellun käsialaa.

Diskografia
-----------

* *Perfect Lies* (2009)
* *Rowaltz (White Album)* (2011)

Nykyiset jäsenet
----------------

* Wellu Rowaltz – laulu, kitara

Musiikkivideot
--------------

* Numb
* Hyvää ja kaunista - Live

Lähteet
-------

1. ↑  Idols-tähden rankka menneisyys *iltalehti.fi*.  10.10.2008. Viitattu 20.9.2020.
2. 1 2  Idolsin kilpailijaesittely: Wellu Rowaltz *mtv.fi*. Viitattu 29.12.2017.
3. ↑  Wellu Rowaltz: Perfect Lies (levyarvio) *Desibeli.net*. Viitattu 29.12.2017.
4. ↑  Wellu Rowaltz - Hiljaisuuden laulu *youtube.com*. Viitattu 29.12.2017.
5. ↑  Wellu Rowaltz & Elegiat *Telsu.fi*. Viitattu 29.12.2017.
6. ↑  WELLU ROWALTZ – IHAN MUKAVAA 14.2.2020 *suomiviihde.fi*.  Arkistoitu 20.1.2021. Viitattu 20.9.2020.
7. ↑  Wellu Rowaltz Spotifyssä *open.spotify.com*. Viitattu 20.9.2020.

Aiheesta muualla
----------------

* Wellu Rowaltz Facebookissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
Vallittujen sukuvaakuna (Suomen Heraldinen Seura n:o 2090).
Varanginvuonon pohjoisrannalla oleva Vallitunkivi (ref.4).
**Vallittu** on vanha karjalainen suku, jonka historia liittyy vuoden 1323 Pähkinäsaaren rauhan aikaan ja erityisesti Käkisalmen kapinaan vuonna 1337, jolloin Käkisalmen linnan päälliköksi valittiin *Valit Karjalainen*. 

Valit (Valittu, nyk. Vallittu) vaikutti toiminnallaan Ruotsin ja Novgorodin väliseen rajaan Käkisalmen kohdalla. Linnanpäällikkö Valittu ja ilmeisesti hänen poikansa ja pojanpoikansa olivat Novgorodin *Pyhän Sofian ensimmäisen kronikan* mukaan karjalaisten heimopäällikköjä ja he tekivät kauppa- ja sotaretkiä Käkisalmesta Pielisjärven ja Oulujärven vesistöjen sekä Vienan niemimaan kautta pohjoiseen. Näihin liittyvät muun muassa Ilomantsin Koitereenjärvessä oleva *Vallitunselkä*, Kemijoessa oleva *Vallitunsaari*, Vienan Kemin edustalla oleva *Vallitunsaari* ja Jäämeren rannalla Varanginvuonon pohjoisrannalla Mortensnesissä oleva *Valitunkivi*. Muistokivi on 1500-luvulla muistiin pannun selityksen mukaan Karjalan heimopäällikkö Valitun Lapin sotaretken voiton merkiksi pystytetty. Sotaretkellä karjalaiset valtasivat Lapin norjalaisilta ja Norjan verotusoikeus Lapissa päättyi.

Linnanpäällikkö Valitun pojanpoika on haudattu kertoman mukaan Käkisalmen Vapahtajan kirkkoon, joka on sijainnut linnan ulkopuolella. 

Vallittu-nimisiä henkilöitä oli vuonna 2022 Suomessa 138 ja he asuvat eri puolilla maata. Sukunimi oli yleisyysjärjestyksessä sijalla 5 180.

Lähteet
-------

1. ↑  Sarviaho, Samu: *Ikuinen rauha - Vuoden 1323 Pähkinäsaaren rauha suomalaisessa historiantutkimuksessa ja historiakulttuurissa 1800-ja 1900-luvuilla*. Unioversitatis Ouluensis B 152, 2017. *lähde tarkemmin?*
2. ↑  Mikkola JJ: *Lännen ja idän rajoilta*, s. 38–41. WSOY, 1942.
3. ↑  Kirkinen Heikki: *Karjala idän kulttuuripiirissä.*, s. 39, 106. Kirjayhtymä, 1963.
4. ↑  Kuujo, Erkki: *Karjalainen elämäkerrasto (Toim. Paavolainen J)*, s. 1-7. WSOY, 1961.
5. ↑  Itkonen, T. I.: *Suomen-, kuolan- ja ruijanlappalaisten vanhat henkilönimet*, s. 82. Ei tiedossa, 1942.
6. ↑  Korpela, Jukka: *Viipurin linnanläänin synty. Viipurin läänin historia II*, s. 75, 212, 270. Gummerus, 2004.
**Punalehtiruusu** (*Rosa glauca*) on Keski-Euroopan vuoristoalueilta kotoisin oleva kesävihanta ruusulaji, jota kasvatetaan yleisesti puutarhojen koristepensaana.

Ulkonäkö ja koko
----------------

Punalehtiruusun marjoja eli kiulukoita.
Punalehtiruusu on 1–3 metriä korkea, juurivesaton pensas, jolla on siirottavat, hennot haarat. Sen haararanka on nuorena sinihärmäinen, mutta muuttuu vanhemmiten ruskeanpunaiseksi. Suorat tai hieman käyrät piikit ovat hennohkot ja sijaitsevat pareittain kasvin nivelissä. Lehtilavat muodostuvat 5–9 lehdykästä ja niiden tyvessä on kapeakärkiset korvakkeet. Soikean- tai puikeanmuotoiset lehdykät ovat sahalaitaiset, 2–4,5 senttiä pitkät ja punertavan sinivihreät.

Punalehtiruusu kukkii kesä–elokuussa. Sen kukat ovat yksittäiset tai muodostavat kukintoja, joissa on 2–5 kukkaa. Kukan teriö on ruusunpunainen ja 3–4 senttiä leveä. Kukkaperä on yleensä kalju, mutta joskus myös nystykarvainen. Pitkät, kapeat verholehdet ovat kaljut ja ehytlaitaiset, ja niiden tyvessä on joskus nauhamaisia, pystyjä lisäkkeitä. Lähes pallomaiset, kaljut kiulukat ovat punaiset ja 1,5 senttiä leveät. Kiulukoiden kypsyttyä verholehdet karisevat pois.

Levinneisyys
------------

Punalehtiruusu kasvaa luonnonvaraisena Ranskassa ja Saksassa. Sitä esiintyy koristepensaana ja viljelmiltä karanneena vieraslajina lähes koko Suomessa pohjoisinta Lappia lukuun ottamatta. Suomessa punalehtiruusu kuuluu hävitettäviin vieraslajeihin. Sen siemenet leviävät lintujen mukana kauas istutuspaikoilta, esimerkiksi asumattomilta saarilta on paljon havaintoja.

Elinympäristö
-------------

Punalehtiruusu viihtyy boreaalisella vyöhykkeellä kuivahkoissa, keskiravinteisissa vuoristometsissä ja -pensaikoissa.

Lähteet
-------

1. 1 2 3 4 5 6 7  Blamey, Marjorie: *Luonnonkukat väreittäin*, s. 110. Suomentanut Kalliola, Iiris. Helsinki: Kustannusosakeyhtiö Otava, 1998. ISBN 951-1-15196-7.
2. 1 2 3 4 5 6 7  Hämet-Ahti, Leena & Palmén, Annikki & Alanko, Pentti & Tigerstedt, Peter M. A.: *Suomen puu- ja pensaskasvio*, s. 219. Helsinki: Dendrologian Seura, 1992. ISBN 951-96557-0-0.
3. ↑  Punalehtiruusu *Vieraslajit.fi*. Viitattu 29.6.2023.

Aiheesta muualla
----------------

* Suomen Lajitietokeskus: Punalehtiruusu (*Rosa glauca*)
* Kasviatlas 2021: Punalehtiruusun (*Rosa glauca*) levinneisyys Suomessa.
* Luontoportti: Punalehtiruusu (*Rosa glauca*)
* Den virtuella floran: Daggros (*Rosa glauca*) (ruotsiksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q158929
* Wikispecies: Rosa glauca
* BioLib: 39752
* BOLD: 436630
* CoL: 4TDB4
* EoL: 240473
* EPPO: ROSGL
* FNA: 250100415
* GBIF: 3003709
* GRIN: 104819
* iNaturalist: 204398
* IPNI: 732629-1
* ITIS: 520236
* MoBotPF: 286362
* NatureServe: 2.144148
* NCBI: 74637
* Open Tree of Life: 333889
* PFI: 1969
* Plant List: rjp-1050
* POWO: urn:lsid:ipni.org:names:732629-1
* VASCAN: 20329
* WFO: wfo-0000983687

 |

 |
**Agi Murad, il diavolo bianco** ("Hadži-Murat, valkoinen paholainen") on vuonna 1959 valmistunut italialais-jugoslavialainen seikkailuelokuva. Sen on ohjannut Riccardo Freda. Elokuvan päähenkilöä Hadži-Muratia esittää yhdysvaltalainen kehonrakentaja Steve Reeves.

Juoni
-----

Elokuva perustuu Leo Tolstoin pienoisromaaniin *Hadži-Murat*. Kaukasian vuoristokansojen venäläismiehittäjiä vastaan käymää sotaa johtaa samanniminen heimopäällikkö, jota kutsutaan myös "Valkoiseksi paholaiseksi". Hadži-Muratin suunnitelmia vastustaa Ahmed Khan, joka tavoittelee hänen rakastettuaan Saltanetia. Ahmed Khanin pettämä Hadži-Murat joutuu venäläisten komentajan ruhtinas Sergei Vorontsovin vangiksi. Tämän vaimo Maria rakastuu Hadži-Muratiin, joka pakenee venäläisten kynsistä. Lopuksi hän pelastaa Saltanetin ja poikansa kaksinkamppailussa Ahmed Khania vastaan.

Näyttelijät
-----------

|  |  |  |
| --- | --- | --- |
|  Steve Reeves  | … |  Hadži-Murat
  |
|  Georgia Moll  | … |  Saltanet
  |
|  Scilla Gabel  | … |  ruhtinatar Maria Vorontsova
  |
|  Renato Baldini  | … |  Ahmed Khan
  |
|  Gerhard Herter  | … |  ruhtinas Sergei Vorontsov
  |
|  Milivoj Zivanovic  | … |  keisari Nikolai I
  |
|  Nikola Popovic  | … |  Šamil
  |
|  Jovan Gec  | … |  Aslan Bey
  |
|  Niksa Stefanini  | … |  Gonzalo
  |
|  Mavid Popovic  | … |  Eldar
  |

Tuotanto
--------

Jugoslaviassa kuvattu *Agi Murad, il diavolo bianco* on Steve Reevesin ympärille rakentuva pukudraama, jossa on komeita maisemia ja muutamia jännittäviä toimintakohtauksia. Yläruumiinsa lisäksi Reeves paljastaa olemattomat näyttelijänlahjansa. Lopun kaksintaistelussa hänen sijaisnäyttelijänään toimii Alan Steel.

Vastaanotto
-----------

Warner Brothersin *White Warrior* ("Valkoinen soturi") -nimellä julkaisema elokuva oli Yhdysvalloissa huomattava kaupallinen menestys Reevesin Herkules-maineen ansiosta. New York Timesin arvostelijan mukaan sen "hirvittävästi näytelty englanninkielinen dialogi on vain hieman naurettavampaa kuin siihen liitetty kuvasto".

DVD-julkaisut
-------------

Elokuvan amerikkalaiset DVD-julkaisut ovat laadultaan heikkotasoisia.

Lähteet
-------

1. ↑  AFI Catalog of Feature Films *afi.com*. Viitattu 6.1.2013. (englanniksi)
2. ↑  Anica: Archivio del Cinema Italiano *archiviodelcinemaitaliano.it*. Viitattu 6.1.2013. (italiaksi)
3. 1 2  Hughes, Howard: *Cinema Italiano: The Complete Guide from Classics to Cult*, s. 49. London, New York: I. B. Tauris, 2011. ISBN 978-1-84885-608-0.
4. ↑  Archer, Eugene: Movie Review *The New York Times*.  11.2.1961. Viitattu 6.1.2013. (englanniksi)
5. ↑  Mondo Esoterica: The White Warrior (1959) *mondo-esoterica.net*. Viitattu 6.1.2013. (englanniksi)

Aiheesta muualla
----------------

* *Agi Murad, il diavolo bianco* Internet Movie Databasessa. (englanniksi)
**Samu Pellikka** (s. 1988 Lappeenranta) on Imatrata kotoisin oleva, sittemmin Lappeenrantaan muuttanut rock-kitaristi ja laulaja.

Ura
---

Pellikka aloitti kitaran soittamisen liittymällä ylä-asteella bändikerhoon, joka johti erilaisiin kokoonpanoihin. Pellikka perusti vuonna 2007 rockyhtyeen nimeltä Frantics, joka keikkaili vuosina 2010-2012. Vuonna 2012 Pellikka liittyi imatralaiseen Sanktio-punkyhtyeeseen sekä lappeenrantalaiseen rockyhtyeeseen The Memphis 77 soittamaan rumpuja. Melodista pop/skatepunkia soittavan Lowlife Hero -yhtyeen Pellikka perusti vuonna 2013 kaverinsa Jussin kanssa. Pellikka tutustui 2017 Aleksi Arolaan, kun Arola liittyi yhtyeen basistiksi. Vain vuotta myöhemmin Pellikka liittyi Arolan perustamaan Aston Kalmariin soolokitaristin ja taustalaulajan roolissa. Lowlife Heron ensimmäinen albumi julkaistiin maaliskuussa 2023 juuri ennen kuin yhtye jäi toistaiseksi määrittelemättömälle tauolle. Lowlife Hero teki uransa aikana useita keikkoja Suomessa ja esiintyi myös ulkomailla.

Pellikan yksi suurimmista idoleista ja innoittajista kitaran soittamiseen on ollut Guns N’ Roses -rockyhtyeen kitaristi Slash, josta Pellikalla on vasemmassa kädessään tatuointi.

Lähteet
-------

1. ↑  Lappeenrantalainen Lowlife Hero julkaisi ensimmäisen täyspitkän albuminsa *kaaoszine.fi*. Viitattu 4.1.2024.
2. ↑  Aston Kalmari on bändiharvinaisuus Lappeenrannassa – Se saa keikkoja, vaikka soittaa itse tehtyä suomirockia eikä covereita *esaimaa.fi*. Viitattu 4.1.2024.
**Illorai** (sardiksi *Illorài*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 861 asukasta (vuonna 2016) ja sen pinta-ala on 57,19 neliökilometriä. Se sijaitsee 503 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Illorai** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Pohjanpunaherukka** (*Ribes spicatum*) on herukoiden sukuun kuuluva kasvilaji, jota esiintyy luonnonvaraisena myös Suomessa.

Ulkonäkö ja koko
----------------

Pohjanpunaherukka on tavallisesti 1–1,5 metrin korkuiseksi kasvava yksikotinen pensas, jonka kierteiset lehdet ovat melko pitkäruotisia. Tavallisesti 3–5 liuskaan jakautuneen hammaslaitaisen lehtilavan muoto vaihtelee; lehden alapinta on harmahtava. Yleensä karvaiset silmut ovat munanmuotoisia, suippoja ja teräväkärkisiä.

Pohjanpunaherukka kukkii touko–kesäkuussa. Kukinto on useista pienikehäisistä, säteittäisistä ja viisiteräisistä kukista koostuva kapea terttu. Vihertävien kukkien halkaisija on noin viisi millimetriä. Terälehdet ovat pieniä, kielimäisiä; terälehtiä pidempi verhiö on kellomainen tai ratasmainen. Kukassa on viisi hedettä ja kaksi yhdislehtistä emiä. Kukasta kypsyvä hedelmä on tavallisesti punainen, joskus kalpea pohjusmarja.

Levinneisyys ja elinympäristö
-----------------------------

Pohjanpunaherukka kasvaa kosteissa tai tuoreissa elinympäristöissä: lehdoissa, puronvarsilla ja rannoilla. Muista elinympäristöistä sitä voi tavata viljelykarkulaisena. Pohjanpunaherukka on ainoa Suomessa alkuperäisenä kasvava punaherukkalaji; muut, kuten lännenpunaherukka (*Ribes rubrum*), kartanonpunaherukka (*Ribes* × *houghtonianum*) ja hollanninpunaherukka (*Ribes* × *pallidum*) esiintyvät luonnossa ainoataan viljelyjäänteinä tai -karkulaisina.

Luokittelu
----------

Pohjanpunaherukalla on kolme alalajia:

* Lehtopunaherukka (*Ribes spicatum* subsp. *spicatum*)
* Idänpunaherukka (*Ribes spicatum* subsp. *hispidulum*)
* Lapinpunaherukka (*Ribes spicatum* subsp. *lapponicum*)

Lähteet
-------

* LuontoPortti: Pohjanpunaherukka (*Ribes spicatum*)

### Viitteet

1. ↑  Pohjanpunaherukka – *Ribes spicatum* *Laji.fi*. Viitattu 20.3.2021.

Aiheesta muualla
----------------

* Laji.fi: Pohjanpunaherukka (*Ribes spicatum*)
* Den virtuella floran: Pohjanpunaherukka (*Ribes spicatum*) (ruotsiksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q149485
* Wikispecies: Ribes spicatum
* BioLib: 39410
* BOLD: 473361
* CoL: 78VDD
* EoL: 484054
* EPPO: RIBSP
* EUNIS: 173132
* GBIF: 2986129
* GRIN: 313955
* iNaturalist: 447912
* IPNI: 793001-1
* IRMNG: 10665174
* ISC: 116736
* ITIS: 505890
* NBN: NHMSYS0000462398
* NCBI: 135520
* Open Tree of Life: 788742
* Panartic Flora: 490101
* Plant List: kew-2426685
* PLANTS: RISP3
* POWO: urn:lsid:ipni.org:names:793001-1
* WFO: wfo-0000405234

 |

 |
**Laerru** (sardiksi *Laèrru*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 906 asukasta (vuonna 2016) ja sen pinta-ala on 19,85 neliökilometriä. Se sijaitsee 165 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Laerru** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Keisarinna Maria Teresa, Sisilian ja Napolin prinsessa
Maria Teresa di Borbone-Napoli, Élisabeth Vigée Le Brun 1790-luku
**Maria Teresa** (6. kesäkuuta 1772 Kuninkaallinen palatsi, Napoli, Napolin kuningaskunta – 13. huhtikuuta 1807 Hofburg, Wien, Itävallan arkkiherttuakunta) oli Habsburg-sukuun kuuluva Sisilian ja Napolin prinsessa, josta tuli serkkunsa Frans I:n toisena puolisona Pyhän saksalais-roomalaisen keisarikunnan keisarinna (1792–1806) ja sen jälkeen Itävallan keisarinna.

Suku
----

Maria Teresa oli Molempain Sisilian kuninkaan Ferdinand I:n ja Itävallan arkkiherttuatar Maria Karoliinan esikoinen ja vanhin tytär. Hänellä oli viisitoista sisarusta. 

Maria Teresa ja Frans I lastensa kanssa, Josef Kreutzinger 1805

Avioliitto ja lapset
--------------------

Hän avioitui 19. maaliskuuta 1790 Frans I:n kanssa. Aviopuolisoiden sukulaisuussuhteet olivat Habsburgienkin mittakaavassa läheiset - he olivat serkkuja sekä isän että äidin puolelta. He saivat kaksitoista lasta, joista seitsemän saavutti aikuisiän.

* Marie-Louise, nai Napoléon Bonaparten
* Ferdinand, kruununperillinen ja myöhempi keisari Ferdinand I, joka naitettiin Sardinian prinsessa Savoijin Maria Annalle (1803–1884)
* Maria Josefina Leopoldina, nai Brasilian keisari Pedro I:n
* Maria Klementina (1798–1881), nai enonsa Salernon prinssi Leopoldon, Molempain Sisiliain kuninkaan Ferdinand I:n pojan
* Maria Karolina (1801–1832), nai Saksin kuningas Fredrik August II:n (1797–1854), liitto oli lapseton
* Franz Karl, hänen pojastaan tuli keisari Frans Joosef I
* Maria Anna (1804–1858), syntyi henkisesti kehitysvammaisena ja kasvoiltaan epämuodostuneena, pysyi naimattomana

Aikalaiset ovat kuvanneet Maria Teresaa eloisaksi ja energiseksi. Avioliitto oli tasapainoinen, puolisoita yhdisti rakkaus musiikkiin. Maria Teresa kuoli 35-vuotiaana ennenaikaisesti syntyneen 12. lapsensa keskenmenon aiheuttamiin komplikaatioihin.

Lähteet
-------

1. 1 2  Martin Mutschlechner: Franz II (I): An upright citizen and his marriages *The World of Habsburgs*. Viitattu 26.4.2018.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Taiteenala | 
* MusicBrainz
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* RISM
* SNAC

 |

 |
**Luras** (sardiksi *Lùras*, galluuriksi *Lùrisi*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 556 asukasta (vuonna 2016) ja sen pinta-ala on 87,59 neliökilometriä. Se sijaitsee 508 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*.  Arkistoitu 11.3.2019. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Luras** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Timo Innanen** (s. 29. toukokuuta 1984) on suomalainen urheilutoimittaja, joka on erikoistunut lajeista jalkapalloon: lisäksi hän on keskittynyt tutkivaan journalismiin. 

Innanen on työskennellyt vuodesta 2014 lähtien MTV Urheilun Tulosruudun toimittajana. Ennen nykyistä pestiään hän toimi Urheilulehdessä (vuosina 2009–2014). 

Vuonna 2018 Innanen palkittiin Vuoden urheilutoimittajana. Lisäksi hänelle myönnettiin samana vuonna Koura-erikoispalkinto.

Vuonna 2022 marraskuussa Innanen palkittiin Vuoden tennistoimittajana. Lisäksi saman vuoden joulukuussa hän sai Vuoden jalkapallotoimittajan tittelin.

Innanen on opiskellut urheilujournalismia Haaga-Helia ammattikorkeakoulussa.

Lähteet
-------

1. ↑  MTV Urheilun Timo Innanen valittiin vuoden urheilutoimittajaksi *mtvuutiset.fi*.  20.3.2019.
2. ↑  Vuoden urheilutoimittajaksi valitulle MTV Urheilun Timo Innaselle myös Koura-erikoispalkinto *mtvuutiset.fi*.  22.3.2019.
3. ↑  Kimmo Muttilainen: Palkitun urheilutoimittajan Timo Innasen kiirastuli – "Olisi voinut käydä se pahin vaihtoehto" *Helsingin Uutiset*.  22.1.2024. Viitattu 22.1.2024.
**Alaqua Cox** (s. 13. helmikuuta 1997 Menominee Indian Reservation, Wisconsin, Yhdysvallat) on yhdysvaltalainen näyttelijä. Hän teki läpimurtonsa Maya Lopezin / Kaiun roolissa Marvel Cinematic Universen Disney+-sarjassa *Hawkeye* (2021) ja palasi rooliinsa hahmon omassa sarjassa *Echo* (2024).

Nuoruus
-------

Cox syntyi kuurona Elena ja Bill Coxille. Hän syntyi ja kasvoi Menominee Indian Reservationissa Keshenassa, Wisconsinissa, ja on menominee- ja mahicaniheimojen jäsen. Hänellä on kolme sisarusta: Will, Jordan ja Katie. Cox kävi Wisconsin School for the Deaf -koulua, jossa hän pelasi tyttöjen koripallojoukkueessa vuosina 2014–2015 ja lentopallojoukkueessa.

Cox on amputoitu ja hänellä on jalkaproteesi. Cox ei ole kertonut julkisesti, kuinka hän loukkaantui.

Ura
---

Cox valittiin *Hawkeye*-sarjaan esittämään Maya Lopezia / Kaikua, joka oli hänen debyyttinäyttelijänroolinsa, 3. joulukuuta 2020. Kuurojen aktivisti Nyle DiMarco ja monet muut kehuivat roolivalintaa. Kesäkuussa 2021 Kaiun sarjakuvaversion luoja David W. Mack reagoi hahmon oman televisiosarjan uutisiin ilmaisemalla kiitollisuutensa Coxille kuurojen ja alkuperäiskansojen nuorten edustajana toimimisesta: "Opetin kuurojen koulussa Afrikassa, Aasiassa, [ja] Eurooppa, työssäni Yhdysvaltain ulkoministeriössä, [ja] opiskelijat rakastavat Kaikua [ja] ovat iloisia tästä."

Cox oli punaisella matolla *Hawkeyen* ensi-illassa. "On vain niin hullua, että saan oman sarjani *Hawkeyen* jälkeen. Se oli ensimmäinen näyttelijäroolini koskaan", Cox kertoi Varietyn toimittajalle. "En tiedä miksi he antavat minulle tämän mahdollisuuden, mutta olen vain kiitollinen. Olen innoissani tuesta ja siitä, että voin puolustaa kuurojen yhteisöä. Haluamme saada tasa-arvon ja saada enemmän ihmisiä mukaan. Olen vain niin kiitollinen kaikista minulle tarjotuista mahdollisuuksista." Cox kertoi Disneyn *D23*-lehdelle, että Jeremy Renner ja Hailee Steinfeld työskentelivät molemmat amerikkalaisen viittomakielen oppimiseksi, jotta he voisivat kommunikoida hänen kanssaan helpommin. "Mielestäni oli ihanaa, että he yrittivät oppia ASL:n perusasioita kommunikoidaakseen kanssani. Se merkitsee minulle paljon."

Lähteet
-------

1. ↑  Milheim, Russ: *Hawkeye*: How Hailee Steinfeld Helped Deaf Marvel Co-Star Feel Comfortable on Set *The Direct*.  2.12.2021.  Arkistoitu. Viitattu 25.8.2022. (englanniksi)
2. ↑  Alaqua Cox (@alaquacox) • Instagram photos and videos *Instagram*. Viitattu 25.8.2022. (englanniksi)
3. ↑  Alaqua Cox - NDIAA *ndiaa.us*.  Arkistoitu. Viitattu 25.8.2022. (englanniksi)
4. ↑  Meet Marvel's New Star, Alaqua Cox: All Set To Play In *Hawkeye* *CelebSuburb*.  17.12.2020.  Arkistoitu. Viitattu 25.8.2022. (englanniksi)
5. ↑  Does Hawkeye Actor Alaqua Cox Have a Prosthetic Leg in Real Life? *HITC*.  2.12.2021.  Arkistoitu. Viitattu 25.8.2022. (englanniksi)
**Monteleone Rocca Doria** (sardiksi *Monteleòne*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 102 asukasta (vuonna 2016) ja sen pinta-ala on 13,39 neliökilometriä. Se sijaitsee 368 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Monteleone Rocca Doria** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Frans Oskar Leivo** (21. tammikuuta 1878 Nousiainen – 17. elokuuta 1954) oli suomalainen Nousiaisten Santamalan kylässä asunut valokuvaaja ja kansanperinteen kerääjä.

Frans Leivon isä oli kulkukauppias ja entinen sotilas. Hän itse aloitti työnteon jo 5-vuotiaana ja 8-vuotiaana hän opetteli metsästämään. Leivo kävi kansakoulun ja opettajaseminaarin valmistavan kurssin. Hän oli jonkin aikaa opiskelemassa Rauman seminaarissa mutta hänen opintonsa siellä keskeytyivät. Leivo toimi sen jälkeen muun muassa valokuvaajana, seppänä, maalarina, puuseppänä, kirjansitojana ja puutarhurina. Hän omisti myös laajan kirjaston ja toimi Turun Sanomat-lehden avustajana ja asiamiehenä.

Leivo lähetti vuodesta 1910 alkaen Suomalaisen Kirjallisuuden Seuralle kotipaikkakunnaltaan keräämiään kansantaruja, sanalaskuja ja muuta kansanperinnettä yhteensä tuhansia numeroita. Vuodesta 1927 alkaen hän lähetti myös Suomalaisen Tiedeakatemian keräilyosastolle sana- ja asiatietoja.

Lähteet
-------

1. ↑  Kansallisarkisto: Kansaneläkelaitoksen henkilökortit: Vuosina 1952-1954 kuolleiden yli-ikäisten henkilöiden hakemistokortit *digihakemisto.net*. Viitattu 20.4.2023.
2. 1 2  Päivästä päivään, Helsingin Sanomat, 22.01.1938, nro 20, s. 6, Kansalliskirjaston digitaaliset aineistot
3. ↑  Frans Leivo 60-vuotias, Turun Sanomat, 21.01.1938, nro 19, s. 5, Kansalliskirjaston digitaaliset aineistot
4. ↑  Frans Leivo Nousiaisista, Koti : Kotikasvatusyhdistyksen äänenkannattaja, 01.03.1938, nro 3, s. 14, Kansalliskirjaston digitaaliset aineistot
5. ↑  Käsi, joka vaunuja heilutti. Aikamatkalla 1800-luvun lopun ja 1900-luvun alun Suomessa

Kirjallisuutta
--------------

* *Vanhoja kansantarinoita Nousiaisista: muistiin kirjoittanut valokuvaaja Frans Leivo*; koonnut Jukka Sainio. Nousiainen 2015

Aiheesta muualla
----------------

* Valokuvaaja Frans Leivo, Museovirasto, Historian kuvakokoelma (Finna)
* Valokuvaaja Frans Leivo, Museovirasto, Historian kuvakokoelma (Finna)
**Nulvi** (sardiksi *Nùjvi*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 741 asukasta (vuonna 2016) ja sen pinta-ala on 67,38 neliökilometriä. Se sijaitsee 478 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Nulvi** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Mika Immonen vuonna 2008.
**Mika Ilari Immonen** (s. 17. joulukuuta 1972 Lontoo) on suomalainen poolbiljardin ammattilainen. Immonen asuu Suomessa ja Yhdysvalloissa. Hän aloitti biljardin pelaamisen Ritz Biljardissa Helsingissä 1980-luvun loppupuolella, pelimuodoksi vakiintui poolbiljardi. Hän on voittanut useita poolbiljardin eri pelimuotojen (8-pallo, 9-pallo ja Straight Pool) Suomen-mestaruuksia. Immosen kansainvälinen läpimurto tapahtui vuonna 1992, jolloin hän voitti ensimmäistä kertaa järjestetyn 9-pallon EuroTourin osakilpailun. Samana vuonna hän saavutti myös koko EuroTour-kiertueen ykköstilan. Immonen kiertää turnauksissa pääsääntöisesti Yhdysvalloissa ja Itä-Aasiassa, Suomessa hän ei juurikaan enää kilpaile. 

Immonen valittiin vuonna 2006 Suomen Biljardiliitto ry:n vuoden pelaajaksi ja palkittiin kultaisella ansiomerkillä. Hän on ollut ensimmäisenä suomalaisena Billiard Congress of American Hall of Famen jäsenen vuodesta 2014.

Mika Immonen voitti biljardin 10-pallon maailmanmestaruuden 30. marraskuuta 2009. Manilassa pelatussa finaalissa Immonen voitti Filippiinien Lee Van Cortezan 11–6.

Immosella diagnosoitiin loppuvuodesta 2023 syöpä. Sairaus estää toistaiseksi hänen kilpailemisensa.

Saavutuksia
-----------

* Straight Poolin EM-kultaa vuonna 1998
* 9-pallon maailmanmestaruus vuonna 2001
* Mukana yksitoista kertaa peräkkäin Euroopan joukkueessa 9-pallon Mosconi Cupissa, vuodesta 1996 alkaen
* Straight Poolin MM-pronssi 2006
* Yhdysvaltojen avoin 9-pallo-mestaruus vuonna 2008
* Japanin avoin 9-pallo mestaruus vuonna 2008
* Yhdysvaltojen avoin 9-pallo-mestaruus vuonna 2009
* 10-pallon maailmanmestaruus vuonna 2009

Tärkeimmät vuosittaiset turnaukset
----------------------------------

* 10-pallon MM-kilpailut
* 9-pallon MM-kilpailut
* 9-pallon Yhdysvaltojen avoimet
* Mosconi Cup (Yhdysvaltojen ja Euroopan kuusimiehisten joukkueiden välinen vuosittainen turnaus)
* Turnaukset Filippiineillä
* Yhdysvaltojen ammattilaiskiertueen osakilpailut (United States Professional Pool Players Association = UPA)

Lähteet
-------

1. ↑  Mika Immonen voitti toisen ammattilaisturnauksen putkeen: "Nyt täytyy ratsastaa aallonharjalla" *Helsingin Sanomat*.  28.9.2016. Viitattu 29.7.2017.
2. ↑  Mika Immonen – World Pool Series *www.worldpoolseries.com*.  Arkistoitu 29.7.2017. Viitattu 29.7.2017. (englanniksi)
3. ↑  Husu, Atte: Mika Immonen kertoo syövästään: Paino putosi kuukaudessa 11 kiloa – valtavien kipujen aiheuttajan löysi entinen oppilas *Yle Urheilu*.  23.12.2023. Viitattu 15.1.2024.

Aiheesta muualla
----------------

* Mika Immosen kotisivut
* Mika Immosen profiili (azbilliards.com)
**Oschiri** (sardiksi *Óschiri*, galluuriksi *Óscari*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 3 293 asukasta (vuonna 2016) ja sen pinta-ala on 215,61 neliökilometriä. Se sijaitsee 202 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Oschiri** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Will John** (synt. **John Oluremi William**, s. 13. kesäkuuta 1985 Overland Park, Kansas) on yhdysvaltalais-nigerialainen jalkapalloilija, joka edustaa georgialaista Lokomotivi Tbilisia. Pelipaikaltaan molempijalkainen John on hyökkääjä.

Ura
---

### Seurajoukkueura

John aloitti ammattilaisuransa vuonna 2004 Kansas City Brassista, jossa hän teki seitsemässä ottelussa kuusi maalia. Vuonna 2005 hän pelasi Major League Socceria Chicago Firessä kuuden ottelun verran ja kaudet 2006–2007 John edusti toista MLS-seuraa Kansas City Wizardsia, ollen kentällä neljässä ottelussa. 

Vuonna 2008 John edusti kahta seuraa: tanskalaista Randers FC:tä, jossa hän pelasi yhden ottelun sekä serbialaista FK Čukaričkia, jonka riveissä esiintyi kolmesti. Tammikuusta 2010 heinäkuuhun 2011 John pelasi kroatialaisessa toisen sarjatason NK Vinogradarissa 38 ottelua, tehden kolme maalia.

Helmikuussa 2013 John siirtyi azerbaidžanilaiseen AZAL PFC:hen, jossa hän pelasi heinäkuuhun 2014 asti tehden 41 pelissä 12 maalia. Heinäkuussa 2014 hän siirtyi Marokon Botolan Maghreb Fèsiin, jossa pelasi vain kolmessa sarjaottelussa.

Elokuussa 2015 John siirtyi Suomen Veikkausliigan Rovaniemen Palloseuraan kauden loppuun ulottuvalla sopimuksella.

### Maajoukkueura

John pelasi Yhdysvaltain alle 20-vuotiaiden maajoukkueessa. Hän kuului joukkueeseen myös vuoden 2005 MM-kilpailuissa, jossa hän pelasi yhdessä ottelussa.

Muuta
-----

Johnin isä Emilio John pelasi urallaan Nigerian jalkapallomaajoukkueessa. Johnin äiti puolestaan on yhdysvaltalainen, joten John voi edustaa maajoukkuetasolla joko Nigeriaa tai Yhdysvaltoja.

Will John puhuu sujuvasti seitsemää eri kieltä. Hän on itse sanonut haluavansa oppia puhumaan kymmentä kieltä.

Lähteet
-------

1. 1 2 3
2. ↑   (Arkistoitu – Internet Archive)
3. ↑   (Arkistoitu – Internet Archive)